En 27-årig mand blev sent onsdag aften skudt og dræbt under en dramatisk episode med politifolk fra Nordjyllands Politi.. Politiet oplyser, at en patrulje var sendt til en adresse i Aalborg Øst, hvor den 27-årige var gået amok. Det lykkedes politifolkene at dæmme ham ned, hvorefter de kørte ham til Psykiatrisk Skadestue i Aalborg. Her begyndte manden at gøre modstand og det lykkedes ham at få en pistol vristet fra en af politifolkene. Det var mens politi og personale overmandede ham, at mandne blev ramt af to skud. Genoplivningsforsøg lykkedes ikke og Aalborg Sygehus erklærede senere den 27-årige for død.

Referat:
Gik amok i Aalborg og fik fat i politipistol inden han blev skudt ned